St. Louis Cardinals

regs|duimnael|Die St. Louis Cardinals se kenteken wat op hul bofbalpette pruik.
duimnael|regs|Busch-stadion.

Die **St. Louis Cardinals** is 'n Amerikaanse professionele bofbalspan wat gebaseer is in St. Louis, Missouri. Die Cardinals kompeteer in Hoofligabofbal (MLB) as 'n lid van die Nasionale Liga (NL) se Sentrale Divisie (NL-Sentraal). Die Cardinals speel sedert 2006 hul tuiswedstryde by Busch-stadion in die middestad van St. Louis. Die Cardinals is een van die Verenigde State se oudste en mees suksesvolle professionele bofbalspanne, en het reeds 11 Wêreldreekse gewen. Dit is die meeste van enige span uit die Nasionale Liga, en tweede na die New York Yankees se MLB rekord van 27 titels. Die span het 19 Nasionale Liga-wimpels gewen, die derde meeste van enige span na die Los Angeles Dodgers en San Francisco Giants. St. Louis het ook 15 divisietitels in die Nasionale Liga se Oostelike (NL-Oos) en Sentrale (NL-Sentraal) divisies gewen.

In 1881 het Chris von der Ahe, 'n entrepeneur, die **Brown Stockings** gekoop, dit herdoop na die **St. Louis Browns** en dit 'n "charter member" van die "American Association" bofballiga gemaak. Die span het vier ligakampioenskappe gewen, wat dit vir hulle moontlik gemaak het om in die era se professionele bofbalkampioenskapsreeks, 'n voorloper van die moderne Wêreldreeks, te speel. Die Browns het in twee van hierdie kampioenskappe kragte gemeet met die Chicago White Stockings, nou die Chicago Cubs, en sodoende het die blywende Cardinals–Cubs wedywering 'n aanvang geneem.

In 1892 het die Browns – ook genoem die **Perfectos** – by die Nasionale Liga aangesluit. In 1900 is die span herdoop na die **Cardinals** (Twee jaar later het 'n onverwante St. Louis Browns-span by die Amerikaanse Liga aangesluit).

Van die Cardinals se mees noemenswaardige prestasies sluit in die bestuurder/eienaar Branch Rickey se uitvinding van die "farm system", Rogers Hornsby se twee "Triple Crowns", Dizzy Dean se 30-oorwinning ("win") seisoen in 1934, Stan Musial se 17 MLB en 29 NL rekords, Bob Gibson se 1.12 ERA (verdiende lopiegemiddelde) gedurende die 1968 MLB-seisoen, Whitey Herzog se "Whiteyball", Mark McGwire se enkel-seisoen tuislopierekord in 1998, die 2011 kampioenskapspan se ongekende terugvegpogings, en Albert Pujols se 700ste tuislopie. Die Cardinals het 105 of meer wedstryde in vier seisoene gewen, en nege keer 100 wedstryde of meer gewen. Cardinals-spelers het 21 liga MVP's ("Most Valuable Player" of in Afrikaans: "Mees Waardevolle Speler"), vier kolf-Triple Crowns, en drie Cy Young-toekennings gewen. Cardinals-spelers wat ingehuldig is in die Baseball Hall of Fame sluit in Lou Brock, Dizzy Dean, Bob Gibson, Whitey Herzog, Rogers Hornsby, Tony LaRussa, Joe Medwick, Stan Musial, Enos Slaughter, Branch Rickey, Red Schoendienst, Ozzie Smith, Ted Simmons, Bruce Sutter en Scott Rolen.

In 2018 het *Forbes* die Cardinals op $1,9&nbsp;miljard gewaardeer, die 7de hoogste onder MLB-klubs en veel meer as die $147&nbsp;miljoen wat in 1995 betaal is deur die eienaar William DeWitt Jnr. se beleggingsgroep. In 2017 het die klub inkomste van $319&nbsp;miljoen verdien op 'n bedryfsinkomste van $40.0&nbsp;miljoen. John Mozeliak is the President van Bofbalbedrywighede, Mike Girsch is die algemene bestuurder en Oliver Marmol is die bestuurder. Die Cardinals is bekend om hul sterk ondersteunersbasis: ten spyte daarvan dat die span deel is van die sport se middelvlak mark, is hul bywoningssyfers onder die hoogste van die liga, en is die span konsekwent onder die top drie in MLB wat plaaslike televisiekykergetalle betref.

Met inbegrip van die 2023-seisoen, is die Cardinals se algehele wen-verloor-gelykop rekord 11,202 wedstryde gewen, 10,323 wedstryde verloor en 152  wedstryde gelykop gespeel (.520).

## Huidige spanlede 

Lêer:MikeMathenyphotoday2013.jpg|Mike Matheny
Lêer:Adam Wainright.jpg|Adam Wainwright
Lêer:DSC00636 Yadier Molina.jpg|Yadier Molina
Lêer:Michael Wacha August 2013.jpg|Michael Wacha
Lêer:MattCarpenter2013photoday.jpg|Matt Carpenter
Lêer:Sandy Alcantara Nawlins (cropped).jpg|Sandy Alcántara

## Verwysings 
## Nog leesstof 
* 
* 
* 
* 

## Eksterne skakels 
* St. Louis Cardinals news  (uit die *St. Louis Post-Dispatch*)
* St. Louis Cardinals Team Index (by Baseball Reference)
* St. Louis Cardinals Team Page (by Scout.com)